text: هل النوعية من المحاشي مشهورة بكل بلاد الشام و بتركيا كمان وعندي أطيب المحاشي هي المحاشي الميبسة الي مناكلها بالشتوية , الهيأة وقت الشمس بتدخل على الوصفة و يتكون واحد من الاشيا الي طبختها , بتصير الوصفة غير شكل .. هل السنة و ع كتر قطع الكهربا , أغلب الستات السوريات صاروا يميلوا لتيبيس خضرة الصيف للشتي , و انا بشوف ان الخضرة الميبسة مو بس أضمن كمان أطيب بكتير من الخضرة المفرزة , الطبيعي دايماً غير . و بالعادة بسوريا منيبس المحاشي ع ايدينا , أما في تركيا فبينباع جاهز و بيرتبوه بخيوط بيصير شكله متل عقد , بيكون شكلهن حلو كتير كتير , هي الصورة لمحل بالسوق القديم بغازي عنتاب بأخر زيارة رحنا عليها في شتوية سنة 2011 .
text: #000005
text: وقت نجهز المحشي رح نقعه بالمي و نغير عليه اكتر من مرة , و انا بنقعه طول الليل , و باليوم التاني بفور عليه تفويرة صغيرة لحتى ما يطول وقت الطبخ يا دوب غليه أو غليتين و بعدها بخليه ليبرد و ع الحشي .و بخب حضر قرع و بانجان و فليفلة مع بعض , بحس بتصير الطعمة كتيررر طيبة لما ينطبخوا مع بعض , و لهل الوصفة ما في مقادير معينة لان حجم الخضرة بيختلف كل مرة , تقريباً بياخد معي لكل 30 حبة بانجان و قرع و فليفلة من الحجم الوسط حوالي 3 كاسات رز
  كل طبخي بزيت الزيتون حتى المحشي , لهيك بستعمل لحمة دهنها خفيف مع شوية زيت زيتون , بس اذا حبيتي تطبخيها على الأصول حضريها متل الوصفة , و مع نتفة دبس فليفلة و فليفلة حمرا رح يطلع المحشي خيلة و شي ناهي و بيتقدم لملوك
text: #000006
text: باذنجان،فليفلة،قرع،محاشي،مطبخ حلبي،وصفات رئيسية،وصفات شتوية
text: #000008
text: وصفات تانية ممكن تعجبك
text: #000009